Diari Oficial de la Generalitat Valenciana


Sumari del DOGV 8170, del 15-11-2017 (2017/9124)

Notificació de la sentència dictada en el judici verbal número 416/2017.
------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9124


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el judici verbal número 416/2017. [2017/9124]  
Procediment: judici verbal (desnonament precari 250.1.2) JVP - 000416/2017.  
De: Buildingcenter, SAU.  
Procuradora: Elena Gil Bayo.  
Contra: ignorats ocupants carrer Berruguetes, número 12, de Torrent.  
Procurador/a: -  
Cèdula de notificació  
En el procediment de referència s'ha dictat la resolució que literalment diu així:  
  
«Sentencia número 195/2017  
Torrent, 27 de setembre de 2017  
Vistos per María José Zapater Espí, jutgessa substituta del Jutjat de Primera Instància número 6 Torrent (València), aquestes actuacions de desnonament per precari seguits davant d'aquest jutjat a instàncies de Buildingcenter, SAU, representada per la procuradora dels tribunals senyora Gil Bayo i assistida per la lletrada Patricia Blasco Alventosa contra ignorats ocupants de l'immoble siti al carrer de Berruguetes, número, 12 de Torrent, rebels en les actuacions.  
Fets  
Primer. Que per la referida procuradora, en la representació que ostenta, es va presentar una demanda de desnonament per precari contra ignorats ocupants de l'immoble siti al carrer de Berruguetes, número 12, de Torrent; l'acció es fonamentava en la titularitat de l'immoble i la falta de títol dels demandats per a ocupar-lo.  
Segon. Admés a tràmit el procediment, pel Decret de 3 de maig de 2017 es va citar a termini la part demandada per deu dies perquè contestara la demandada.  
Tercer. Que no havent pogut ser citats en el domicili els demandats, es va procedir a citar-los mitjançant edictes publicats en el tauler d'anuncis d'aquest jutjat i van deixar transcórrer el termini per a contestar.  
Quart. No havent sol·licitat la celebració de vista, han quedat acreditats i així es declaren els fets manifestats en la demanda que a tots els efectes es donen per reproduïts.  
Fonaments de dret  
Primer. En aquesta relació juridicoprocessal, l'actora de l'acció de desnonament per precari amb fonament en l'escriptura notarial és la propietària de l'immoble.  
Plantejat en aquests termes la contesa, havent sigut declarat en rebel·lia el demandat en aquest procediment, i sent la rebel·lia una situació processal que no implica la conformitat amb les pretensions de la part actora (art. 496.2 LEC), subsisteix, en aquesta, l'obligació de provar l'acció plantejada, ja que, conforme a l'article 217.2 de l'esmentat text, correspon a l'actora la càrrega de provar la certesa dels fets dels que ordinàriament es desprenga, segons les normes jurídiques que hi siguen aplicables, l'efecte jurídic corresponent a les pretensions de la demanda; com així ha fet, aplicant al cas que ens ocupa l'article 217 de la Llei d'Enjudiciament Civil en relació amb l'article 326 del mateix text legal, procedeix en conseqüència estimar la demanda, per entendre acreditat el dret de propietat de l'actora i la falta de títol de la demandada per a ocupar i disfrutar de l'immoble.  
  
No consta acreditat que existisca cap títol posterior a la referida escriptura que la deixe sense efecte, havent d'haver provat dit extrem la demandada, és a dir, el fet que impedisca l'eficàcia de la reclamació efectuada davant d'aquest.  
Partint de la dita premissa, i a la llum dels articles que regulen en el nostre ordenament l'usdefruit, els articles 467 i següents del Codi Civil, procedeix declarar el desnonament dels demandats i ignorats ocupants per falta de títol que els habilite a ocupar l'habitatge situat al carrer de Berruguetes, número 12, Torrent.  
Segon. No es fa una condemna expressa en costes.  
Vistos els articles esmentats i la resta de d'aplicació al cas  
  
Dispose  
Que estime la demanda formulada per Buildingcenter, SAU, representada per la procuradora dels tribunals senyora Gil Bayo contra ignorats ocupants de l'immoble situat al carrer de Berruguetes, número 12, de Torrent; declare que aquests últims no tenen títol per a ocupar l'habitatge indicat i, en la seua conseqüència, declare el desnonament per precari i els condemne que, una vegada siga ferma aquesta sentència, deixen lliure, vacu i a disposició de l'actora el bé immoble abans indicat, i se'ls adverteix de llançament cas contrari, que es verificarà amb l'assistència de la comissió judicial el dia 18 d'octubre de 2017 a les hores 10.40 hores. No es fa una condemna expressa en costes.  
Contra aquesta sentència, es pot interposar un recurs d'apel·lació, en el terme de vint dies des de la seua notificació per al seu coneixement per l'Audiència Provincial de València.  
Aquesta és la meua sentència que jutge en aquesta instància, pronuncie, mane i firme».  
  
Publicació. Donada, llegida i publicada ha sigut l'anterior sentència per la magistrada jutgessa que la subscriu, mentre es trobava en el dia de la data, amb la meua assistència, celebrant audiència pública. En done fe.  
I com a conseqüència de l'ignorat parador dels ignorats ocupants de l'immoble situat al carrer de Berruguetes, número 12, de Torrent, s'estén aquest edicte perquè servisca de cèdula de notificació.  
  
Torrent, 2 d'octubre de 2017.- La lletrada de l'Administració de justícia: Pilar Irles Martínez.